CELEX: 52015PC0582
Language: sk
Date: 2015-11-25
Title: Návrh ROZHODNUTIE RADY o uzatvorení Dohody o spolupráci na civilnom globálnom satelitnom navigačnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej

EURÓPSKA KOMISIA
            V Bruseli25. 11. 2015
            COM(2015) 582 final
            2015/0265(NLE)
            Návrh
            ROZHODNUTIE RADY
            o uzatvorení Dohody o spolupráci na civilnom globálnom satelitnom navigačnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               Kórejská republika je krajinou s kapacitami v oblasti vesmírnych technológií a ich aplikácií. Je aktívnym používateľom satelitných navigačných služieb v rôznych odvetviach vrátane dopravy, riadenia flotily, vedy a geodézie.
            
            
               Európska komisia na základe poverenia Rady z 18. júla 2005 dojednala Dohodu o spolupráci na civilnom globálnom satelitnom navigačnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej (ďalej len „dohoda“). Dohoda bola podpísaná 9. septembra 2006 podľa rozhodnutia Rady o podpise dohody z 1. septembra 2006.
            
            
               Signatárske členské štáty Európskej únie a Kórejská republika ukončili svoje postupy týkajúce sa nadobudnutia platnosti tejto dohody.
            
            
               Komisia v súlade s článkom 218 ods. 6 Zmluvy o fungovaní Európskej únie predkladá Rade návrh rozhodnutia o uzatvorení dohody v mene Európskej únie po udelení súhlasu Európskeho parlamentu.
            
            
               Bulharsko, Chorvátsko a Rumunsko sa stanú stranami dohody po uzatvorení protokolu v súlade s článkom 6 ods. 2 Aktu o podmienkach pristúpenia Bulharskej republiky a Rumunska a Chorvátskej republiky a o úpravách zmlúv, na ktorých je založená Európska únia.
            
            
               2015/0265 (NLE)
            
            
               Návrh
            
            
               ROZHODNUTIE RADY
            
            
               o uzatvorení Dohody o spolupráci na civilnom globálnom satelitnom navigačnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 172 v spojení s článkom 218 ods. 6 písm. a),
            
            
               so zreteľom na návrh Európskej komisie,
            
            
               so zreteľom na súhlas Európskeho parlamentu
                  1
               ,
            
            
               keďže:
            
            
               (1)V súlade s rozhodnutím Rady 2006/700/ES z 1. septembra 2006
                  2
                bola Dohoda o spolupráci na civilnom globálnom satelitnom navigačnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej podpísaná 9. septembra 2006 s výhradou jej uzavretia k neskoršiemu dátumu.
            
            
               (2)Dohoda má podporiť, uľahčiť a posilniť spoluprácu medzi stranami v civilnej globálnej satelitnej navigácii.
            
            
               (3)Dohoda by sa mala schváliť v mene Európskej únie,
            
         
         
            
               PRIJALA TOTO ROZHODNUTIE:
            
            
               Článok 1
            
            
               Dohoda o spolupráci na civilnom globálnom satelitnom navigačnom systéme (GNSS) medzi Európskym spoločenstvom a jeho členskými štátmi na jednej strane a Kórejskou republikou na strane druhej sa týmto schvaľuje v mene Európskej únie.
            
            
               Text dohody je pripojený k tomuto rozhodnutiu.
            
            
               Článok 2
            
            
               Predseda Rady určí osobu splnomocnenú zaslať v mene Európskej únie oznámenie stanovené v článku 18 ods. 1 dohody s cieľom vyjadriť súhlas Európskej únie s tým, že bude touto dohodou viazaná, a uverejní toto oznámenie:
            
            
               „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od tohto dátumu vykonáva všetky práva a preberá všetky záväzky Európskeho spoločenstva. Odkazy na „Európske spoločenstvo“ v znení dohody sa preto považujú za odkazy na „Európsku úniu.“
            
            
               Článok 3
            
            
               Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie
                  3
               .
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  Súhlas udelený dňa […201.].
               
               
                  
                     (2)
                  Ú. v. EÚ L 288, 19.10.2006, s. 30.
               
               
                  
                     (3)
                  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.